Kinnulan kirkonkylä

Kinnulan kirkonkylä on Kinnulan kunnan kuntakeskus Keski-Suomen maakunnan pohjoisosassa.

Tilastokeskuksen taajama-aluerajauksen mukaan vuoden 2020 lopussa Kinnulan kirkonkylän pinta-ala oli 3,40 neliökilometriä ja väkiluku 863. Tilastollinen taajamarajaus voi poiketa virallisesta kunnanosien rajauksesta.

Kylännimenä Kinnula tunnetaan vasta 1700-luvulta; tätä ennen on muun muassa kirkonkirjoissa merkintöjä myöhempään paikannimeen viittaavaa sukunimeä käyttävistä asukkaista. Viitasaaren kirkonkirjat mainitsevat asutuksen 1711 (Kinnula bost.) isäntänään  Oloff Kinnuinen. Kylä mainitaan 1722 (Kinnulaby).  

Lähteet

Luokka:Kinnula
Luokka:Keski-Suomen maakunnan taajamat
Luokka:Suomen kirkonkylät
Luokka:Suomen kuntakeskukset